Marcel Răducanu, critic după ce România a obțit doar scorul de 1-1 cu Irlanda de Nord: "Băieții au fost lenți și au avut o posesie sterilă!"
Marcel Răducanu a comentat pe seama prestației naționalei României în amicalul disputat vineri seară la București cu Irlanda de Nord.
Fostul internațional român a fost dezamăgit de rezultatul de egalitate (1-1), dorind să vadă mult mai mult din partea "tricolorilor".
"Băieții au fost lenți și au avut o posesie sterilă!"
"N-am văzut nicio schimbare în jocul alor noștri, față de ceea ce știam deja. Totul e la întâmplare. Mă așteptam să zburde cu Irlanda de Nord, să văd mai multă creativitate, combinații de efect, ceva nou. Era un amical numai bun pentru așa ceva, fără presiune, cu o echipă modestă.
N-a fost cazul. Băieții au fost lenți și au avut o posesie sterilă, fără ocazii. În afara golului lui Dennis Man, nimic", a mărturisit Marcel Răducanu, pentru GSP.ro.